...વે છે તે બધું નફામાં. 

આમ છતાં પેલી ઉક્તિ અનુસાર "પેટ કરાવે વેઠ, પેટ પરદેશ મોકલે" મુજબ અગવડો વેઠીને પણ આ લોકો કામ કરે છે, બે પૈસા બચાવે છે અને એ વતનમાં વિદેશી હૂંડિયામણ તરીકે મોકલે છે. 

અત્યાર સુધી આ લોકો કમાઉ દીકરા હતા પણ ક્રૂડના ભાવ ઘટી જતાં અને કોરોના વાઇરસની મહામારીને કારણે પોતાના દેશમાં કામ કરતા આ પરદેશીઓ માટે સ્થાનિક પ્રજાની નફરત વધતી ચાલી છે. 

આપણે એકલા યુએઈની વાત કરીએ તો લગભગ 36 લાખ ભારતીયો યુએઈમાં રહે છે જે તેની 27 ટકા વસતિ કરતાં વધારે છે. યુએઈ સમેત આરબ દેશો સાથેનાં આપણા સંબંધો સદીઓ ... બાકીનો લેખ લખો:
ા થાય. આનું મૂળ કારણ માત્ર મંદી અથવા કોરોના જ છે એવું માનવા જેટલા ભોળા થવા જેવું નથી. 

સોશિયલ મીડિયામાં બેજવાબદાર વિધાનો

2013માં કુવૈતના વડા પ્રધાનની ભારત મુલાકાત

ભારતમાં સોશિયલ મીડિયામાં જે બેજવાબદાર વિધાનો થાય છે તે પણ આ બાબતમાં બળતામાં ઘી હોમવાનું કામ કરે છે. આપણી સર્જિકલ સ્ટ્રાઇક હોય કે પાકિસ્તાન સાથેના સંબંધોને લગતી બાબત એક મલેશિયાને બાદ કરતાં ઑર્ગેનાઇઝેશન ઑફ ઇસ્લામિક કન્ટ્રીઝ ક્યારેય ભારતના વિરુદ્ધ બોલ્યું નથી. ભારત સાથેના આ દેશોના સંબંધો જ બહુ સરસ રહ્યા છે. 

આ સંબંધોમાં ખટાશ આવે તેવાં એંધાણ આપતાં યુએઈનાં રાજકુમારી અને ઓમાનનાં રાજકુમારીએ બહુ કડક શબ્દોમાં ભારતમાં સોશિયલ મીડિયામાં જે બેજવાબદાર ઉચ્ચારણો કોઈ ચોક્કસ કોમને ઉદ્દેશીને થાય છે તેને વખોડી કાઢ્યાં છે. 

ઓમાનની રાજકુમારી સુશ્રી મોના બિન ફાહદ આલ સઇદે તારીખ 22 એપ્રિલ 2020ના રોજ ધમકીનાં સ્વરમાં લખ્યું છે કે જો ભારતમાં આવું જ ચાલુ રહેવાનું હોય તો ઓમાનમાં રહેતા 10 લાખ લોકોને કાઢી મૂકવા જોઈએ. હું આ બાબત સુલતાન ઑફ ઓમાન સાથે હાથ ધરીશ. 

તમને જાણીને નવાઈ લાગશે પણ 21મી એપ્રિલ 2020ના રોજ પોતાના નાગરિકો તેમજ અન્ય નાગરિકો બધાને કોઈ પણ પ્રકારની "હૅટ સ્પીચ" સામે સખત વલણ યુએઈએ અપનાવ્યું છે. ત્યાંની સરકારે ઑગસ્ટ 2019થી અમલમાં કાયદામાં સુધારો કરી નફરત ફેલાવનાર વ્યક્તિ માટે 11 લાખ ડૉલરનો દંડ અને સજાની જોગવાઈ કરી છે. 

આ પરિસ્થિતિમાં કેટલાક પ્રશ્નો સાહજિક રીતે મનમાં આવે છે. ઘરના શાંત ખૂણે, દીવાનખાનામાં, કોઈ કાફેમાં કે પોતાની હૉસ્ટેલ કે બગીચામાં બેસીને દેશભક્તિના પ્રતીકરૂપે આ પ્રકારનાં બેજવાબદાર ટ્વિટ અને વાણીવિલાસ કરનારાઓને પરિણામે 83 અબજ ડૉલર જેટલું હૂંડિયામણ રળી આપતા 85 લાખ ભારતીયો માટે કેવી મુશ્કેલી ઊભી થાય છે એનો ખ્યાલ નથી. 

આ રાષ્ટ્રભક્તિ કહેવાય? 

કોરોનામાં ખાડી દેશોમાંથી ભારતીયોનું સ્થળાંતર

ક્યારેય વિચાર્યું છે ખરું કે આપણે તો લખીને છૂટી જઈએ પણ ત્યાં આપણા નાગરિકો ઉપર સ્થાનિક પ્રજા હુમલો કરે તો શું થાય ? એમના વર્ક કૉન્ટ્રૅક્ટ રિન્યૂ ન થાય તો શું થાય ? 

કુવૈતની માફક ખાડીના દેશો પોતાને ત્યાં ભારતીયોની મહત્તમ ટકાવારી નક્કી કરી બાકીના ને ભારત પાછા ચાલ્યા જવાનું કહે તો શું થાય ? 

યુએઈ એ ખૂબ ઉદારતાપૂર્વક અક્ષર સ્વામિનારાયણ સંપ્રદાયનું વૈશ્વિક કક્ષાનું સંકુલ બાંધવા માટે જમીન આપી છે અને કામ ચાલુ થયું છે. બહેરીનમાં સદીઓ પુરાણી વૈષ્ણવ હવેલી છે. એ જ રીતે ઓમાનમાં...